《挽李靖少傅夫人》
宋代·喻良能

九月秋光急，山川苦雾迷。
卜邙新隧启，度巩短箫齐。
宝剑知终合，灵蟾已陨西。
松门来会葬，车马几千蹄。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。